Deg tallit taqburt ur neẓri amek Izwawen, aɣṛef-a i d-yeqqerṣen seg tferka n ugafa, llan ttgallan. D acu kan send ad d-awḍent ddiyanat Azwaw yella yettgalla akken ad yesseḥbiber ɣef yiseɣ-is. Tanfaliyin swayes ttgallan gar-asent « tebra» ay icudden ɣer tmeṭṭut, meḥsub ma yeggul Wezwaw « tebra ard… » ulac tuɣalin ɣer deffir, acku ma ulac iefes ɣef yiseɣ-is. Tella daɣen tenfalit « s yixef n… » taneggarut-a tesbeggin-d acḥal ay teswa, ay teeziz tudert ɣur Wezwaw d wemdan sumata dɣa. Yettusemma ma yeggul « s yixef n Yemma ard… » ur iḥennet ara daɣen acku tayemmat taeziz.
Segmi i d-kecment ddiyanat ar ass-a:
Segmi d-kecmenṭ tesṛaṭ ar ass-a, ama d tahudit ama d tamasiḥt ama d tineslemt nnulfant-d tenfaliyin timaynutin deg tgallit n Wezwaw ay icudden ɣer wayen i d-yusan deg kra n tesṛaṭ i d-bedreɣ deg ufella gar-asent « a ḥeq Ṛebbi… » tayi tcudd ɣer teɣdemt akked lḥeq n Bab n yigenwan, « Wellah » tayi seg tineslemt ay d-tezrurreq, imi Yellu deg ddin n lislam ssawalen-as « Allah ». « treg d leḥlal-iw» tayi daɣen ɣef tmeṭṭut, seg ass-mi d-tessken tesṛeṭ acu d leḥlal d acu d leḥṛam, yuɣal Wezwaw yesmenyif tameṭṭut taḥlalt mačči am zik n zik tin tufiḍ sdat-k rcel-itt, aya daɣen yesbeyyin-d azal ay yettak Wezwaw d Umaziɣ sumata i tmeṭṭut seg Dihya almi d Fatma nsumer, yerna argaz anifi yeggulen « treg d leḥlal-iw ard… » ur iḥennet ara ɣas ad ieeddi ixef-is ɣef lfinga, acku ma yeḥnet, tameṭṭut yercel mačči d taḥlalt.
Tiyi d kra n tenfaliyin kan ay d-nebder wamma mazal llant, yerna ur ttemcabint seg temnaṭ ɣer tayeḍ.
Ayen yellan deffir n tenfaliyin-a n tgallit s leali d yihwah :
Ma mmeslayeɣ-d ɣef leali yessefk ad ssegzuɣ d acu d leali-ya, leali-ya uɣef ttmeslayeɣ d ayen yerzan arrac izwawen, ma yella nesselmed-asen tagallit tirrugzant ɣef yiseɣ (war aḥnat), aya d ayen yelhan, ad d-yesker tasuta n yirgazen yettnaɣen ɣef yiseɣ-nsen.
Ayen n ndir, icudd ɣer tutlayt d yidles. Acku nettwali tuget n Yizwawen amek ttgallan ass-a, kkaten tutlayt-nsen s yiles-nsen ur ten-terra tmara. Ma bedreɣ-d kan « uqsimu billah » ay d-ddmen seg taeṛabt war ma gan-as xerṣum tasuqilt ɣer tutlayt-nsen ad d-inin « qessmeɣ-d s Ṛebbi ». Ihi aya itedda-yas di neqqma i yiles-nneɣ ay sran i useqdec, i urfad akken ur inegger, acku ɣas ma tura tella tira iḥerrzen, maca ula d ayen yettazzalen seg iles i umeẓẓuɣ i yiles ila azal d agaemir.
kab_Latn kab_Latn kab_Latn kab_Latn kab_Latn kab_Latn kab_Latn